CELEX: 32013R1039
Language: fi
Date: 2013-10-24 00:00:00
Title: Komission täytäntöönpanoasetus (EU) N:o 1039/2013, annettu 24 päivänä lokakuuta 2013 , nonaanihapon käyttöä vanhana tehoaineena biosidivalmisteissa valmisteryhmässä 2 koskevan hyväksymisen muuttamisesta ETA:n kannalta merkityksellinen teksti

25.10.2013   
            
            
               FI
            
            
               Euroopan unionin virallinen lehti
            
            
               L 283/43
            
         KOMISSION TÄYTÄNTÖÖNPANOASETUS (EU) N:o 1039/2013,
   annettu 24 päivänä lokakuuta 2013,
   nonaanihapon käyttöä vanhana tehoaineena biosidivalmisteissa valmisteryhmässä 2 koskevan hyväksymisen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä Euroopan parlamentin ja neuvoston direktiivin 98/8/EY (3) liitteeseen I, IA tai IB. Luettelossa on mukana nonaanihappo.
            
         
               (2)
            
            
               Nonaanihappo annetulla komission direktiivillä 2012/41/EU (4) lisätty direktiivin 98/8/EY liitteeseen I käytettäväksi tuotetyypissä 2, ja siksi se katsotaan asetuksen (EU) N:o 528/2012 86 artiklan nojalla hyväksytyksi kyseisessä tuotetyypissä.
            
         
               (3)
            
            
               Nonaanihapon käyttöä tuotetyypissä 10 (muurauksien säilytysaineet), siten kuin se on määriteltynä direktiivin 98/8/EY liitteessä V, on lisäksi arvioitu direktiivin 98/8/EY 11 artiklan 2 kohdan mukaisesti. Arviointi kattoi käytön levämyrkkynä rakennusmateriaalien suojaamisessa. Nyt kyseisen käyttötarkoituksen kattaa valmisteryhmä 2, siten kuin se on määriteltynä asetuksen (EU) N:o 528/2012 liitteessä V.
            
         
               (4)
            
            
               Itävalta, joka oli nimetty esitteleväksi jäsenvaltioksi, toimitti komissiolle 3 päivänä huhtikuuta 2012 toimivaltaisen viranomaisen kertomuksen ja suosituksen asetuksen (EY) N:o 1451/2007 14 artiklan 4 ja 6 kohdan mukaisesti.
            
         
               (5)
            
            
               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti tarkastelun tulokset 27 päivänä syyskuuta 2013 arviointikertomukseen asetuksen (EY) N:o 1451/2007 15 artiklan 4 kohdan mukaisesti.
            
         
               (6)
            
            
               Kyseisestä kertomuksesta käy ilmi, että levämyrkkyinä rakennusmateriaalien suojaamisessa käytettävien nonaanihappoa sisältävien biosidivalmisteiden voidaan odottaa täyttävän direktiivin 98/8/EY 5 artiklassa säädetyt vaatimukset.
            
         
               (7)
            
            
               Voimassa oleva nonaanihapon käyttöä tuotetyypissä 2 koskeva hyväksyminen ei kata niitä edellytyksiä, jotka perustuvat levämyrkkyinä rakennusmateriaalien suojaamisessa käytettävistä valmisteista tehtyyn arviointiin. Tämän vuoksi on aiheellista täydentää voimassa olevaa hyväksymistä kyseisillä edellytyksillä. Jotta kaikki asianosaiset voisivat valmistautua täyttämään biosidivalmisteiden valmisteryhmien äskettäisestä uudelleenmäärittelystä johtuvat uudet vaatimukset, on lisäksi aiheellista muuttaa direktiivillä 2012/41/EU alun perin säädettyä hyväksymispäivää.
            
         
               (8)
            
            
               Koska arvioinnissa ei käsitelty nanomateriaaleja, hyväksymisen ei asetuksen (EU) N:o 528/2012 4 artiklan 4 kohdan nojalla tulisi kattaa kyseisiä materiaaleja.
            
         
               (9)
            
            
               Tässä asetuksessa säädetyt toimenpiteet ovat biosidivalmisteita käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nonaanihappo käytettäväksi tehoaineena biosidivalmisteissa valmisteryhmässä 2 siten, että sovelletaan liitteessä vahvistettuja ehtoja, uusia edellytyksiä ja uutta hyväksymispäivää.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 167, 27.6.2012, s. 1.
   
      (2)  Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3).
   
      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
   
      (4)  Komission direktiivi 2012/41/EU, annettu 26 päivänä marraskuuta 2012, Euroopan parlamentin ja neuvoston direktiivin 98/8/EY muuttamisesta siten, että laajennetaan nonaanihapon sisällyttäminen tehoaineena kyseisen direktiivin liitteeseen I koskemaan tuotetyyppiä 2 (EUVL L 327, 27.11.2012, s. 28).
   
      LIITE
      
                  Yleisnimi
               
               
                  IUPAC-nimi
                  Tunnistenumerot
               
               
                  Tehoaineen vähimmäispuhtausaste (1)
                  
               
               
                  Hyväksymispäivä
               
               
                  Hyväksymisen päättymispäivä
               
               
                  Valmisteryhmä
               
               
                  Erityisehdot (2)
                  
               
            
                  Nonaanihappo (pelargonihappo)
               
               
                  IUPAC-nimi: Nonaanihappo
                  EC-numero: 203-931-2
                  CAS-numero: 112-05-0
               
               
                  896 g/kg
               
               
                  1. lokakuuta 2015
               
               
                  30. syyskuuta 2025
               
               
                  2
               
               
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät hyväksymistä koskevan hakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Lupien on täytettävä seuraavat edellytykset:
                  
                              1)
                           
                           
                              Jollei valmisteen lupahakemuksessa voida osoittaa, että ihmisten terveyttä koskevat riskit voidaan muilla keinoin vähentää sallitulle tasolle, lupien on täytettävä seuraavat edellytykset:
                              
                                          a)
                                       
                                       
                                          Käyttöohjeet, joissa kerrotaan, kuinka aerosolille altistumista voidaan minimoida.
                                       
                                    
                                          b)
                                       
                                       
                                          Muiden kuin ammattikäyttöön tarkoitettujen tuotteiden lupien myöntämisen ehtona on pakkausten suunnittelu niin, että käyttäjien altistuminen minimoidaan.
                                       
                                    
                        
                              2)
                           
                           
                              Ulkokäyttöön tarkoitettujen, rakennusmateriaalien suojaamiseen käytettävien levämyrkkyjen luvat edellyttävät turvallisia toimintamenetelmiä ja riskinhallintatoimenpiteitä ympäristön suojelemiseksi.
                           
                        
            
         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty asetuksen (EU) N:o 528/2012 8 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.
      
         (2)  Asetuksen (EU) N:o 528/2012 liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm